9. ΝΟΜΟΘΕΤ. ΔΙΑΤΑΓΜΑ υπ’ αριθ. 3972 της 2/7 Σεπτ. 1959 (ΦΕΚ Α΄ 187) Περί των αποδοχών του Βοηθητικού διδακτικού προσωπικού των Ανωτάτων εκπαιδευτικών ιδρυμάτων και του Βοηθητικού επιστημονικού προσωπικού του Εθν. Αστεροσκοπείου. Άρθρ.1.-Επιμεληταί, βοηθοί, παρασκευασταί  και διδάσκαλοι των Πανεπιστημίων Αθηνών  και Θεσσαλονίκης, του Ε.Μ. Πολυτεχνείου,  της  Ανωτάτης   Γεωπονικής    Σχολής   και   της ΑΣελ. 53 νωτάτης Σχολής Οικονομικών και Εμπορικών Επιστημών κεκτημένοι πτυχίον των κάτωθι Σχολών της ημεδαπής ή ισοτίμων προς αυτάς της αλλοδαπής α)Φυσικομαθηματικής, Πολυτεχνικής, Γεωπονοδασολογικής και Κτηνιατρικής Πανεπιστημίου, β)Ε.Μ. Πολυτεχνείου και γ)Ανωτάτης Γεωπονικής, λαμβάνουσι τον βασικόν μισθόν των τεχνικών υπαλλήλων, τα γενικά επιδόματα και την αποζημίωσιν του Ν.Δ. 3001/1954. Άρθρ.2.-1.Επιμεληταί, βοηθοί, παρασκευασταί και διδάσκαλοι των Ανωτάτων Εκπαιδευτικών Ιδρυμάτων κεκτημένοι πτυχίον των κάτωθι Σχολών της ημεδαπής ή ισοτίμων προς αυτάς της αλλοδαπής α)Φιλοσοφικής και Θεολογικής Πανεπιστημίου ως και γ)της Ανωτάτης Σχολής Οικονομικών και Εμπορικών Επιστημών εξομοιούνται βαθμολογικώς και μισθολογικώς προς το διδακτικόν προσωπικόν Μέσης Εκπαιδεύσεως το κεκτημένον πτυχίον των ανωτέρω Σχολών. Εις το επίσημον κείμενον δεν υπάρχει εδάφ. β΄. 2.Ομοίως, η ισχύουσα εκάστοτε βαθμολογική και μισθολογική κλίμαξ των καθηγητών Σωματικής Αγωγής της Εθνικής Ακαδημίας Σωματικής Αγωγής ισχύει και επί των Γυμναστών των Ανωτάτων εκπαιδευτικών ιδρυμάτων, εφ’ όσον κέκτηνται τα αυτά, προς ους δια του παρόντος εξομοιούνται, απαιτούμενα προσόντα σπουδών. 3.Αι μεταβατικαί διατάξεις του άρθρ. 38 του Ν.Δ. 3379/1955 έχουσιν εφαρμογήν και επί του εν τη προηγουμένη παραγράφω προσωπικού. 4.Δια Β.Δ/τος εφ’ άπαξ εκδοθησομένου, προτάσει του επί της Εθνικής Παιδείας Υπουργού μετά πρότασιν των Συγκλήτων των ως άνω Ιδρυμάτων ορισθήσεται ο αριθμός των εν εκάστω βαθμώ των εν άρθρ. 4-6 του Ν.Δ. 3379/55 βαθμολογικών κλιμάκων, θέσεων εκάστου των κλάδων. 5.Δια Β.Δ/τος εφ’ άπαξ εκδιδομένου, προτάσει των Υπουργών επί του Συντονισμού, της Εθνικής Παιδείας και Θρησκευμάτων και των Οικονομικών, καθορισθήσονται αι αποδοχαί των επιμελητών, βοηθών, παρασκευαστών και διδασκάλων των Ανωτάτων Εκπαιδευτικών Ιδρυμάτων και των κεκτημένων πτυχίον των κάτωθι Σχολών Πανεπιστημίου της ημεδαπής ή ισοτίμων της αλλοδαπής. α)Ιατρικής, β)Οδοντιατρικού Τμήματος και γ) Νομικής. Κατά τον αυτόν ως άνω τρόπον καθορισθήσονται και αι αποδοχαί των εντεταλμένων υφηγητών. Σελ. 54 Άρθρ.3.-1.Αι διατάξεις των άρθρ. 1, 2 και 3 του Ν.Δ. 3728/57 «περί τεχνικού μισθολογίου του προσωπικού των τεχνικών κλάδων της υπηρεσίας Πολιτικής αεροπορίας του Υπουργείου Συγκοινωνιών και Δημοσίων Έργων κλπ» ως αύται εφαρμόζονται βάσει του άρθρ. 7 του αυτού Ν.Δ/τος δια το μόνιμον προσωπικόν της Εθνικής Μετεωρολογικής Υπηρεσίας, επεκτείνονται και επί του προσωπικού του Εθν. Αστεροσκοπείου Αθηνών. 2.Δια την εφαρμογήν των διατάξεων τούτων, ως τεχνικόν προσωπικόν του Εθνικού Αστεροσκοπείου Αθηνών θεωρείται: α)Α΄ κατηγορίας: Το εξ επιμελητών, βοηθών και παρασκευαστών, απάντων πτυχιούχων των Ανωτάτων Σχολών, προσωπικόν, το οριζόμενον υπό του άρθρ. 1 παρ. 1 του Ν.Δ. 3402/1955 και του Νόμ. 3350/1955. β)Β΄ κατηγορίας: Το εκ παρατηρητών και παρασκευαστών μη πτυχιούχων ανωτάτων σχολών προσωπικόν, το οριζόμενον υπό του άρθρ. 1 παρ. 1 του Ν.Δ. 3402/1955 και του Νόμ. 3350/1955, ως και οι τεχνίται αυτού. Οι τελευταίοι ούτοι εξομοιούνται προς τους εν άρθρ. 1 περίπτ. β΄ του ως άνω Ν.Δ. 3728/1957 εφαρμοστάς. Άρθρ.4.-Αι λεπτομέρειαι της εφαρμογής του παρόντος Ν.Δ/τος ρυθμίζονται δια Β.Δ/τος εκδιδομένου προτάσει των επί της Εθνικής Παιδείας και επί των Οικονομικών Υπουργών. Άρθρ.5.-Η ισχύς του παρόντος άρχεται από της δημοσιεύσεως αυτού εις την Εφημερίδα της Κυβερνήσεως. 